**Bastion**

*Andrei Șerbănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Străzile-nșirau bastilii de fanfară

Și-n toate mă aflam mai sfânt, mai erudit,

Tăcut, pe peron, îmi rulam o țigară

Și bolnav așteptam camarila regală

cu ochiul potrivit...

Castelul rostea așa dulce tetrada

Pe unde toți regii demult au umblat,

Vampiri îndemnau cuvioși mascarada

Cu măsți de argint, la trap, ca parada

unui nou împărat...

Noaptea e scurtă pe sâni de amante,

Fumând din tabacul rulat cu clemență,

Pe arce de piele-n rubine trucate

De-un vin de opaiț, rostiri de servante

bolesc a demență...

Și-n toate-am crezut că sunt basileu

Cu pumnul de despot, tiranic grifon,

Când doar farfara, cu alibi de ateu,

Am rămas în oglindă cuprins de resteu -

jocheu și bufon...